**Rada školy pri Materskej škole - Óvoda, Školská 160/3, 076 43 Čierna nad Tisou**

**Výročná správa Rady školy pri Materskej škole - Óvoda,**

**Školská 160/3, 076 43 Čierna nad Tisou za rok 2022**

V Čiernej nad Tisou, dňa : 25.1.2023

**OBSAH**

1. ÚVOD....................................................................................................................................3

2. PREHĽAD ČINNOSTÍ USKUTOČNENÝCH RADOU ŠKOLY ZA ROK 2022..............4

3. ROČNÁ ÚČTOVNÁ UZÁVIERKA....................................................................................4

4. ZMENY A NOVÉ ZLOŽENIE RADY ŠKOLY..................................................................4

**ÚVOD**

Rada školy bola zriadená podľa § 24 zákona NR SR č.596/2003 Z.z. o štátnej správe v školstve a školskej samospráve a o zmene a doplnení niektorých zákonov, vyhlášky Ministerstva školstva Slovenskej republiky č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci Materskej školy - Óvoda, Školská 160/3, Čierna nad Tisou.

Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov materskej školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto materskej školy z pohľadu školskej problematiky.

Rada školy sa vyjadruje ku všetkým závažným skutočnostiam, ktoré sa vzťahujú k práci materskej školy:

a) Uskutočňuje výberové konanie na vymenovanie riaditeľky materskej školy. Rada školy vo výberovom konaní na funkciu riaditeľky materskej školy posúdi predložené podklady jednotlivých uchádzačov a tajným hlasovaním určí víťaza výberového konania a odovzdá bezodkladne výsledky výberového konania zriaďovateľovi materskej školy - zoznam kandidátov a návrh kandidáta na vymenovanie za riaditeľku materskej školy podpísaný predsedom rady školy.

b) Predkladá návrh na odvolanie riaditeľky materskej školy, alebo sa vyjadruje k návrhu na odvolanie riaditeľky materskej školy podľa § 3 ods.8 písm. b) až d) zákona 596/2003 Z.z.

c) Vyjadruje sa ku koncepčným zámerom rozvoja materskej školy, rozpracovaným najmenej na dva roky a k ich každoročnému vyhodnoteniu, k návrhu na zrušenie materskej školy a ku skutočnostiam uvedeným v § 5 ods. 7 zákona 596 /2003 Z.z. najmä:

* k návrhu na počty prijímaných detí
* k návrhu na úpravu v učebných plánoch
* k informáciám o pedagogicko-organizačnom a materiálno-technickom zabezpečení výchovno-vzdelávacieho procesu
* k správe o výchovno-vzdelávacích výsledkoch materskej školy
* k návrhu rozpočtu
* k návrhu na vykonávanie podnikateľskej činnosti materskej školy
* k správe o výsledkoch hospodárenia materskej školy

**2. PREHĽAD ČINNOSTÍ USKUTOČNENÝCH RADOU ŠKOLY ZA ROK 2022**

Rada školy zasadala v roku 2022 raz, v termíne 4.10.2022.

Na zasadnutí boli členovia rady oboznámený s:

* Plán zasadnutí RŠ na školský rok 2022/23
* Výročná správa Rada školy za rok 2021
* Ročný plán školy na školský rok 2022/23
* Správa o VVČ za školský rok 2021/22

Členovia Rady školy dané dokumenty „schválili“ a "brali na vedomie".

Zo zasadnutia Rady školy bola spísaná zápisnica, ktoráje verejne dostupná v sídle MŠ a u predsedu RŠ.

**3. ROČNÁ ÚČTOVNÁ UZÁVIERKA**

Rada školy nemá vlastný majetok.

**4. ZMENY A NOVÉ ZLOŽENIE RADY ŠKOLY**

Zmena v zložení členov Rady školy nastala po komunálnych voľbách, nový primátor pán Ing. Viktor Palko, MBA delegoval do Rady školy pani poslankyňu Ing. Martu Vozárikovú. Ďalšie zmeny nenastali.

 Ku 31.12.2022 pracovala Rada školy pri Materskej škole - Óvoda, Školská 160/3, Čierna nad Tisou, v tomto zložení:

1. Bc. Olivia Kovácsová - predseda RŠ – zástupca pedagogických zamestnancov
2. Ing. Iveta Szűcsová – zapisovateľka RŠ - zástupca nepedagogických zamestnancov
3. Bc. Csilla Tipcsáková – člen RŠ - zástupca pedagogických zamestnancov
4. Mgr. Helena Kádašiová – člen RŠ- zástupca rodičov
5. Mgr. Nikoletta Petriková – člen RŠ- zástupca rodičov
6. Ján Kovács- člen RŠ- delegovaný zástupca zriaďovateľa
7. Ing. MartaVozáriková - člen RŠ - delegovaný zástupca zriaďovateľa

 Bc. Olivia Kovácsová

predseda RŠ